Държавен вестник, бр. 101, 2013 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  101
1. В ал. 2 т. 3 се изменя така: 
„3. фактическото предоставяне на стока по 
договор за лизинг, в който изрично е предви-
дено прехвърляне на правото на собственост 
върху стоката; тази разпоредба се прилага и 
когато в договора за лизинг е уговорена само 
опция за прехвърляне на собствеността върху 
стоката и сборът от дължимите вноски по 
договора за лизинг, с изключение на лихвата 
по чл. 46, ал. 1, т. 1, е идентичен с пазарната 
цена на стоката към датата на предоставянето;“.
2. В ал. 3 т. 1 се изменя така:
„1. отделянето или предоставянето на 
стоката за лично ползване или употреба на 
данъчно задълженото лице, на собственика, 
на неговите работници и служители или за 
цели, различни от независимата икономическа 
дейност на данъчно задълженото лице, при 
условие че при производството, вноса или 
придобиването є е приспаднат изцяло или 
частично данъчен кредит;“.
3. Създава се ал. 5:
„(5) Не се смята за доставка на стока за 
целите на този закон преминаването на пра-
вото на разпореждане от залогодателя към 
заложния кредитор по смисъла на чл. 32, ал. 4 
от Закона за особените залози.“
§ 2. В чл. 9, ал. 3 т. 1 и 2 се изменят така:
„1. предоставянето на услуга за личните 
нужди на данъчно задълженото лице, на соб-
ственика, на работниците и служителите или 
за цели, различни от независимата икономи-
ческа дейност на данъчно задълженото лице, 
при извършването на която се използва стока, 
при производството, вноса или придобиването 
на която е приспаднат изцяло или частично 
данъчен кредит;
2. безвъзмездното предоставяне на услуга 
за лични нужди на данъчно задълженото 
физическо лице, на собственика, на работни-
ците и служителите или за цели, различни 
от независимата икономическа дейност на 
данъчно задълженото лице;“.
§ 3. В чл. 10 ал. 1 се създава т. 5:
„5. предоставяне за ползване на имоти от 
държавата/общините/заявителите за нуждите 
на частни детски градини, училища, както и на 
детските градини и училища с чуждестранно 
участие по Закона за народната просвета, и 
последващото им преминаване към държавата/
общините/заявителите в случай на закриване 
на детските градини и училищата.“
§ 4. В чл. 16, ал. 3 думите „страни или“ 
се заличават.
§ 5. Създава се чл. 20а:
„Място на изпълнение при доставки на 
стоки и услуги на Граничния комбиниран мост 
„Видин – Калафат“
Чл. 20а. (1) Мястото на изпълнение на 
доставка на услуга, за която се събира такса 
за преминаване на Граничния комбиниран 
мост „Видин – Калафат“, е:
1. на територията на Република България, 
когато направлението на пътуването е от 
България към Румъния; 
2. на територията на Румъния, когато 
направлението на пътуването е от Румъния 
към България. 
(2) За целите на определяне мястото на 
изпълнение на доставка на стока или услуга, 
вътреобщностно придобиване и внос на стоки, 
свързани с поддръжката или ремонта на Гра-
ничния комбиниран мост „Видин – Калафат“, 
се приема, че средата на моста е територи-
алната граница между Република България 
и Румъния. Доставката на стока или услуга, 
вътреобщностното придобиване и внос на 
стоки, свързани с поддръжката или ремонта 
на частта от моста на територията на Репу-
блика България, е с място на изпълнение на 
територията на страната. Доставката на стока 
или услуга, вътреобщностно придобиване и 
внос на стоки, свързани с поддръжката или 
ремонта на частта от моста на територията 
на Румъния, е с място на изпълнение на те-
риторията на Румъния.“ 
§ 6. В чл. 26 се правят следните изменения 
и допълнения:
1. Алинея 7 се изменя така:
„(7) Когато възнаграждението е определено 
изцяло или частично в стоки или услуги, без 
страните да са му придали парично изражение, 
данъчната основа на всяка от доставките към 
датата на възникване на данъчното събитие 
е данъчната основа при придобиването или 
себестойността на предоставената стока, а в 
случаите на внос – на данъчната основа при 
вноса или на направените преки разходи за 
извършване на предоставената услуга. Когато 
данъчната основа нe може да се определи по 
този ред, данъчната основа е пазарната цена.“
2. Създава се нова ал. 8:
„(8) В случаите по чл. 27, ал. 3, т. 1 данъч-
ната основа на всяка от доставките по ал. 7 
към датата на възникване на данъчното съ-
битие е пазарната цена на доставяната стока 
или услуга.“
3. Досегашната ал. 8 става ал. 9.
§ 7. В чл. 27 се правят следните изменения 
и допълнения:
1. Алинея 2 се изменя така:
„(2) Данъчната основа на доставка на услуги 
по чл. 9, ал. 3, т. 1 и 2 е сумата на направе-
ните преки разходи, свързани с извършването 
є. Данъчната основа на доставка на услуги 
по чл. 9, ал. 3, т. 3 е сумата от направените 
преки разходи за извършването им, намалена 
с разходи за изхабяване предвид обичайния 
икономически живот на подобрението, а ако 
не може да се установи сумата на преките 
разходи, данъчната основа е пазарната цена.“
2. В ал. 3 т. 2 се отменя. 
3. Създава се ал. 5: